Collins Dauda

Collins Dauda (wɔwoo no 13 Kwakwar 1957) yɛ ɔkyerɛkyerɛfo, amammuifo, kan Ghana Ɔsoafo a ɔhwɛ Asase na Abɔdze mu Ndzɛmba do; na Nsuo Ho Ndzɛmba , Edwumayɛ na Adan.

 Ɔbra Ahyɛse Na Nwomasua 
Wɔwoo Collins Dauda wɔ 13 Kwakwar 1957 wɔ Mehame wɔ Ahafo mantsam mu (kan no, Brong Ahafo Mantam). Ɔfir Mehame a ɔwɔ Ahafo mantsam a kan no wɔfrɛ no Brong Ahafo mu wɔ Ghana.  N'awofo nye Issaka Naaba na Mariama Issah. Nye ntoado sukuu wɔ Mim Senior High School a onyaa GCE Ordinary Level na GCE Advanced Level nyinara wɔ 1973 na1981 ntsam.

 Edwuma 
Dauda kyerɛw adze wɔ Kukuom Kuadwuma Ntoado Sukuu mu fi 1985.<ref name=":2" / Wɔ afe 1986 mu no, ɔdze nye ho kɔbɔɔ akyerɛkyerɛfo edwuma wɔ Ahafoman Senior High School a ɔkɔɔ do kyerɛw adze kosii 1992.

 Amanyɛsɛm 
Dauda bɛyɛɛ Asutsifi Mantsam bagua no munyi wɔ afe 1978 na 1981 ntsam. Na ɔyɛ Consultative Assembly no munyi, a ɛyɛɛ Ghana amansan mbra wɔ afe 1992 mu wɔ afe 1991 na 1992 ntsam hɔ Asutsifi South mansin a ɔwɔ Republic a ɔtɔ do aanan no mu. Odzii nkonyim nye mprenu do wɔ 1996 mbrahyɛbaguafo abatow no mu. Nanso ɔhweree n’akongua wɔ afe 2000 mbrahyɛbagua abatow mu ɔnam soboɔ bi a wɔkaeɛ dɛ ɔdze nkonyaayie tuntum edzi dwuma dze kum n’amanyɛsɛm mu akansifo Prof. Gyan-Amoah da kor pɛ ansa na amansan abatow no reba. Nanso ɔsan nyaa atenaeɛ no wɔ afe 2004 mu. Ɔakura nkongua no mu fir 4th kɔsi 7th parliament a ɔwɔ 4th republic no mu. Wɔ afe 2002 na 2004 mu ber a na ɔfir mbrahyɛbagua no mu no, na ɔyɛ Ɔmantɔw Tsetsenanyi wɔ National Democratic Congress (NDC) mu wɔ Brong Ahafo Mantɔw mu. Efi Kwakwar 2009 kɔsi afe 2016 no, wɔpaw Collins Dauda dɛ Ɔmanpanyin a ɔhwɛ Asase na Aboɔdzen abor do na wɔsesaa no kɔɔ Nsuo, Edwumayɛ na Adan ho Dwumadzibea. Ɔsan nso yɛ boayiku a ɔhwɛ Asase na Kwaeɛ do no tsitranyi abadiakyir wɔ afe 1994 na 1996 ntsam. Akyir yi ɔbɛyɛɛ boayiku korɔ no ara guamtranyi wɔ afe 1997 na 2000 ntsam na ɔsan nso yɛɛ Sikasɛm na Mmabun, Agumadzi na Amandze Boayiku no munyi.

 Abatow 
Wɔpaw Dauda nye mprɛnsa dɛ mbrahyɛbaguanyi ama Asutifi South mansin a ɔwɔ Brong Ahafo Mantɔw mu wɔ afe 2004 Ghana amansan abatow no mu. Ɔnam saa kwan yi do gyinaa ɔmansin no ananmu wɔ Ghana man a ɔtɔ do anan no mbrahyɛbagua a ɔtɔ do anan no mu. Ɔdzii nkonyim wɔ National Democratic Congress no tekiti do. Na nye mansin no yɛ mbrahyɛbagua nkongua edu (10) a ɔwɔ nkongua 24 a National Democratic Congress dzii nkoniym wɔ saa abatow no mu maa Brong Ahafo Mantɔw no fa. Asutsifi South mantɔw no huu ‘skirt and blouse’ a abatowfo tow aba wɔ saa abatow no mu osiandɛ ɔmampanyin a amansin no abatow no paw no nye John Agyekum Kufour a ofi ɔsɔretia kɛseNew Patriotic Party no mu. National Democratic Congress no nyaa nyimpa kakraa bi a hɔn nyinara yɛ mbrahyɛbagua nkongua 94 wɔ nkongua 230 mu. Wɔdze abatow 9,668 paw Dauda wɔ abatow 18700 a ɔfata nyinara mu, a ɔnye abatow a ɔfata nyinara mu 51.70% yɛ pɛ. Wɔpaw no dɛ Thomas Broni a ofi Ɔman Ho Dɔ Kuw Fofor no mu, Nana Nsiah Ababio Williams Cosmus a ofi Ɔmanfo Ɔman Nhyiam no mu na Adu Adjei Augustine a ofi Nhyiam Nyimpa Kuw no mu. Eyinom nyaa 46.90%, 1.20% na 0.30% wɔ abatow a ɔfata a wɔtowee nyinara mu.

Wɔ afe 2008 Ghana amansan abatow no mu no, wɔpaw Dauda nye mprɛ anan (4) dɛ mbrahyɛbaguanyi ama Asutsifi South amansin. Ɔkɔɔ do gyinaa ɔmansin no ananmu wɔ Ghana man a ɔtɔ do 4 no mbrahyɛbagua a ɔtɔ do 5 no mu. Ɔdzii nkonyim wɔ National Democratic Congress no tekiti do. Na nye mansin no yɛ mbrahyɛbagua nkongua 114 a na nyimpa dodow no ara wɔ hɔ wɔ nkongua 230 a ɔwɔ saa abatow no mu no fa. Wɔdze abatow 10,984 na wɔpaw Dauda wɔ abatow a ɔfata nyinara mu 22,032, a ɔnye abatow a ɔfata nyinara mu 49.85% yɛ pɛ. Wɔpaw no dɛ Yiadom Boakye a ɔyɛNew Patriotic Party nye Okyere George a ɔyɛ Democratic People's Party no do. Eyinom nyaa abatow a ɔfata a wɔtowee nyinara mu 49.79% na 0.35%. N’abatowfo no san paw no bio wɔ afe 2020 Amansan abatow no mu, dɛ ɔmmɛgyina hɔn anam' wɔ Mbrahyɛbagua a ɔtɔ do awɔtwe (8) a ɔwɔ Ghana Republic a ɔtɔ do anan no mu.

 Boayikuw Ahorow 
Dauda yɛ Sikasɛm boayikuw no munyi, ɔsan yɛ Asase na Kwae Boayikuw no munyi na ɔsan yɛ Boayikuw a Wɔpaw Boayikuw no munyi.

 Nsɛm a Ɔfa Mmusuakuw Ho 
Wɔ Dzifuu 2016 mu no, Dauda wɔ kasa kyerɛɛ akuw no ekyigyinafo wɔ Koforidua no kae dɛ saa ber no asɔretsiafoNew Patriotic Party no wɔ abakɔsɛm tsentsen a ɔkyerɛ dɛ wɔyɛ nyinyim tsia Zongofo na "Ɔsɛ dɛ yɛma wohu dɛ hɛnka hɔn ho".

 N'abrabɔ 
Collins Dauda awar a ɔwɔ yerenom ebien na mma dukro. Dauda yɛ Kramonyi.

 Mboaedze 

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 1993–1997
Nkyekyεmu:Ghana mbrahyɛbaguafo 2001-2005

Nkyekyεmu:National Democratic Congress (Ghana) amanyɛfo